**Navodila za LUM.**

Danes se boste ukvarjali z *neenakomernim razporejanjem oblik v sliki*. Ne ustraši se, nič težkega ne bo. =)

V umetnosti velikokrat srečamo neenakomerno razporejene oblike. Pravzaprav je večina slikarskih in kiparskih del takšnih. Umetnik, ki se je s tem ukvarjal, je bil Henri Matisse. Takšne slike je ustvarjal tako, da je izrezoval barvne papirje in jih neenakomerno razporejal po slikovni površini.

**Navodila:**

* Mizo zaščiti s časopisnim papirjem.
* Iz belega lista A4 izreži večji kvadrat.
* Na eni strani dobljeni kvadrat pobarvaj s svetlejšo barvo (npr. rumena, oranžna, svetlo modra …), na drugi strani pa s temnejšo barvo (npr. temno modra, vijolična, temno zelena …). Barvaš lahko z barvicami, voščenkami, flomastri, tempera barvami, vodenimi barvami – kar imaš doma.
* V pobarvan list prični zarezovati oblike, jih obračati navzven in tako obrnjene zalepi na svoje mesto. Nastala bo zanimiva slika v tehniki kolaža, v kateri bodo oblike neenakomerno razporejene.

Demonstracija:

|  |  |
| --- | --- |
| DSCN7423.JPG  Pripravili smo si list, ki smo ga obarvali z različnima barvama. | DSCN7424.JPG  S svinčnikom narišemo oblike po svoji domišljiji. Te oblikujemo od roba lista navznoter. |
| DSCN7425.JPG  S škarjami natančno izrežemo vse narisane oblike. | DSCN7426.JPG  Kvadrat zdaj prilepimo na risalni list ali bel pisarniški list. Vsako obliko, ki smo jo izrezali, bomo prilepili na njeno mesto tako, da jo bomo obrnili navzven. |
| DSCN7427.JPG  Ker smo vsako obliko obrnili navzven, so te oblike v rdeči barvi. Dokončana slika deluje zanimivo in razgibano. |  |